Diari Oficial de la Generalitat Valenciana


Sumari del DOGV 6773, del 14-05-2012 (2012/4571)

Convocatòria d'Assemblea General ordinària de l'entitat.
--------------------------------------------------------

### Dades del document

Número de DOGV
:   6773

Data del DOGV
:   14-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4571


Organisme emissor
:   Caixa Rural de Casinos, SCOOP Crèd. V.

Tipus de document
:   Convocatòria

Convocatòria d'Assemblea General ordinària de l'entitat. [2012/4571]  
En compliment de l'acord adoptat pel Consell Rector d'esta entitat, Caixa Rural de Casinos, S. Coop. de Crèdit V., en la sessió celebrada el dia 12 d'abril de 2012, i de conformitat amb les normes legals i estatutàries d'aplicació, es convoca tots els socis d'esta Caixa Rural per a celebrar Assemblea General ordinària, en la sala d'actes de la Caixa Rural, situada al domicili social, plaça Major, núm. 10, de Casinos (València), el pròxim dia 7 de juny de 2012, a les 22.00 hores en primera convocatòria i a les 22.30 hores en segona convocatòria, per a tractar els distints punts del següent orde del dia:  
1. Confecció de la llista d'assistents i constitució de l'Assemblea General.   
2. Informe de gestió, examen i aprovació, si és procedent, dels comptes anuals (balanç, compte de pèrdues i guanys, estat de canvi de patrimoni net, estat de fluxos d'efectiu i memòria) i informe d'auditoria corresponents a l'exercici 2011 i la gestió del Consell Rector.  
  
3. Proposta de distribució dels resultats de l'exercici 2011 i aprovació si és procedent.   
4. Liquidació del pressupost de la Reserva de Formació i Promoció Cooperativa de 2011 i pla d'inversions i gastos per a l'exercici 2012.   
  
5. Nomenament d'auditors externs.   
6. Renovació reglamentària de membres del Consell Rector. Cessen vicepresident, secretari i vocals 2n, 4t, 6é i 8é i suplents 2n i 4t. Les eleccions començaran a les 23.00 hores i finalitzaran a les 24.00 hores, i això sense perjuí que per insuficiència d'horari s'acorde per l'Assemblea General la seua pròrroga.  
7. Informació sobre el Grup Cooperatiu Caixes Rurals Unides (Grup CRU) i el contingut del seu contracte regulador. Votació assembleària, si és el cas, sobre incorporació al Grup Cooperatiu CRU i subscripció del seu contracte regulador. Adopció, si és el cas, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Cajamar per la incorporació al Grup Cooperatiu Caixes Rurals Unides i adopció dels acords que, si és el cas, corresponguen -condicionats a l'aprovació per part de l'entitat capçalera, Cajamar Caixa Rural, Societat Cooperativa de Crèdit, dels acords correlatius que permeten la dita eixida del GCC -. Proposta d'autorització al Consell Rector per a l'execució dels acords previstos en este apartat.  
  
8. Informació i aprovació, si és el cas, de la proposta de modificació dels estatuts socials derivada de la incorporació al Grup Caixes Rurals Unides: substitució dels actuals articles 7, 8 i 9 i del capítol en el qual estan continguts per altres de nova redacció; passarà a denominar-se el capítol II Del Grup Cooperatiu Caixes Rurals Unides i de l'Entitat Capçalera, i supressió dels articles 65 a 75, ambdós inclusivament, i capítols en què es troben integrats. Informació i aprovació, si és el cas, de la proposta de modificació de l'article 19, quant al reembossament del capital social. Habilitació al Consell Rector perquè complete, adeqüe o esmene el text estatuari en la mesura necessària per a complir les indicacions o inconvenients de l'Institut Valencià de Finances i/o resta de supervisors competents i dels registres oficials.  
  
9. Informació i adopció, si és el cas, de l'acord relatiu a l'opció per l'aplicació, junt amb la resta d'entitats del grup consolidable d'entitats de crèdit Grup Cooperatiu Caixes Rurals Unides, del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents i per als següents.  
10. Delegació de facultats al Consell Rector per a l'execució, en tot el que és necessari, de la totalitat d'acords adoptats per l'Assemblea General, habilitant el Consell Rector perquè complete, adeqüe o esmene el text estatutari, en la mesura necessària per a complir les indicacions o inconvenients de l'Institut Valencià de Finances, resta de supervisors competents i dels registres oficials.   
11. Ratificació de l'acord de baixa, dissolució i liquidació de la Federació de Caixes Rurals Cooperatives de Crèdit Valencianes. Ratificació i/o autorització al Consell Rector per a la seua execució.  
12. Suggeriments i preguntes al Consell Rector.  
13. Aprovació immediata de l'acta per la pròpia Assemblea o, si no n'hi ha, designació de dos socis, amb els seus suplents, per a l'aprovació ulterior d'aquella, junt amb la presidenta, dins dels 15 dies següents.   
  
  
Casinos, 7 de maig de 2012.- La presidenta del Consell Rector: Francisca Roger Espinosa.  
  
Nota: d'acord amb el que establixen els estatuts socials d'esta Caixa Rural i la legislació vigent, els estats financers, informe de verificació de comptes anuals, informe de gestió, informe d'auditoria i els altres documents que han de ser sotmesos a l'aprovació de l'Assemblea General estaran a disposició dels socis per al seu examen en el domicili social de l'entitat, siti a Casinos (València), plaça Major, número 10, de 09.00 a 14.00 hores, durant els dies hàbils següents a l'anunci de la present convocatòria, excepte dissabtes, i fins al dia de la celebració de l'Assemblea. Així mateix, els socis que ho sol·liciten per escrit tindran dret a rebre gratuïtament còpia dels indicats documents.